Foto: RIA Novosti Jahon banki Afg‘onistonni qo‘llab-quvvatlash uchun unga 500 mln dollardan ko‘proq grant ajratilishi rejasini ma’qulladi. Bu haqda bank bayonotida aytilgan. "Reja Afg‘onistonga qochqinlar bilan bog‘liq vaziyatda yordam beradi, nochorlar uchun xususiy sektorning imkoniyatlarini kengaytiradi, beshta shahar rivojlanishini tezlashtiradi, elektrlashtirish ko‘lamini kengaytiradi, oziq-ovqat xavfsizligini yaxshilaydi va qishloq yo‘llari qurishda yordam beradi", deb aytilgan bayonotda. Ta’kidlanishicha, bu grantlarning ma’qullanishi Jahon bankining Afg‘oniston xalqiga jiddiy muammolarni yengishda yordam berishga sodiqligini tasdiqlaydi.